****

**Rijeka, 03.10.2025.**

Članovima društva

ŽIČARA UČKA d.o.o.

Na temelju članka 442. i 443. Zakona o trgovačkim društvima "Narodne novine" br. 111/1993., 34/1999., 121/1999., 52/2000., 118/2003., 107/2007., 146/2008., 137/2009., 111/2012., 125/2011., 68/2013., 110/2015., 40/2019., 34/2022., 114/2022., 18/2023., 130/23., dalje: ZTD) i točke 6.2. Društvenog ugovorao osnivanju trgovačkog društva ŽIČARA UČKA d.o.o. Matulji (pročišćeni tekst od 27.12.2022. godine), Milorad Stanić, član Uprave društva, s a z i v a

**GODIŠNJU SKUPŠTINU**

**Društva koja će se održati u Opatiji, 22.10.2025. godine s početkom u 18 sati u Vili Antonio, u Opatiji, V. Nazora 2 (Velika dvorana) - park ispod boćališta, uz slijedeći:**

**DNEVNI RED:**

**1.Otvaranje Skupštine i utvrđivanje nazočnih članova ili njihovih zastupnika i punomoćnika**

Obrazac Prijave (Punomoć) za sudjelovanje i odlučivanje na sazvanoj Glavnoj Skupštini je Prilog 1.

**2. Izvješće voditelja projekta o stanju projekta izgradnje Žičare na Učku.** Izvješće je Prilog 2.

Prijedlog odluke.

1. Prima se na znanje i Izvješće voditelja Projekta o planiranim i izvršenim aktivnostima Projekta izgradnje žičare na Učku.

**3.** **Izvješće Uprave o financijskom poslovanju Društva za 2024. godinu, Godišnje financijsko izvješće za 2024. godinu: Bilanca, Račun dobiti i gubitka, Bilješke uz financijska izvješća, te Odluka o gubitku za 2024. godinu.**

Prijedlog odluke:

1. Prihvaća se Izvješće Uprave o financijskom poslovanju Društva za 2024. godinu,

2. Prima se na znanje Odluka o utvrđivanju Godišnjeg financijskog izvještaja Društva za 2024. godinu, Bilanca Društva za 2024. godinu, Račun dobiti i gubitka Društva za 2024. godinu, Bilješke uz temeljna financijska izvješća Društva za 2024. godinu,

3. Iskazani gubitak u 2024. godini iznosi 2049,12 eur.

4. Utvrđuje se Odluka o pokriću gubitka za 2024. godinu.

5. Gubitak ostvaren u poslovanju Društva u 2024. godini pokriti će se iz zadržane dobiti prethodnih razdoblja (3838,33€).

6. Ova odluka stupa na snagu danom donošenja.

Izvješća Uprave o financijskom poslovanju Društva za 2024. godinu, Godišnje financijsko izvješće za 2024. godinu: Bilanca, Račun dobiti i gubitka, Prilog 3a i 3b.

**4. Izvješće Nadzornog Odbora o obavljenom nadzoru poslovanja Društva za 2024. godinu**

Prijedlog Odluke:

1. Prihvaća se izvješće Nadzornog odbora o obavljenom nadzoru poslovanja Društva za 2024.g.

2. Ova odluka stupa na snagu danom donošenja.

Izvješće Nadzornog Odbora o obavljenom nadzoru poslovanja Društva za 2024. godinu je prilog 4. ovom pozivu.

**5. Davanje razrješnice**

**a) Upravi za 2024. godinu, te**

**b) Nadzornom odboru za 2024.**

Prijedlog Odluke:

1. Daje se razrješnica Upravi za 2024. godinu

2. Daje se razrješnica Nadzornom odboru za 2024. godinu

3. Ova odluka stupa na snagu danom donošenja.

**Materijali za godišnju Skupštinu** koji služe kao podloga za donošenje predloženih odluka biti će dostupni svim članovima Društva **najkasnije 15 dana prije dana održavanja Skupštine, uz telefonski dogovor u ODVJETNIČKOM DRUŠTVU STANIĆ I PARTNERI d.o.o. Rijeka, Riva 4, telefon: 051/213-519.**

Pravo sudjelovanja na godišnjoj Skupštini i korištenje prava glasa imaju članovi koji su upisani u Knjizi udjela na dan slanja ovog poziva.

Punomoćnik koji će zastupati člana na godišnjoj Skupštini, mora uz Prijavu dostaviti Upravi Društva punomoć.

Godišnja Skupština valjano odlučuje običnom većinom glasova ako u njenu radu sudjeluju članovi ili njihovi punomoćnici koji zajedno imaju najmanje 50% poslovnih udjela s pravom glasa u Društvu. (t.6.3. Društvenog ugovora).

Ukoliko nije prisutan potreban broj članova Društva (kvorum) na sazvanoj Skupštini Društva, Godišnja Skupština održat će se na istom mjestu i u isto vrijeme 02.11.2025. godine (točka 6.2. st. 2. Društvenog ugovora i čl. 442. Zakona o trgovačkim društvima) slijedom čega se na ponovljenoj Skupštini odlučuje po istom dnevnom redu i bez obzira koliko je temeljnog kapitala na Skupštini zastupljeno.

**ŽIČARA UČKA d.o.o. sazivač: Milorad Stanić**

**član uprave Društva**

Prilozi:

1. Obrazac Prijave (Punomoć) za sudjelovanje i odlučivanje na sazvanoj Glavnoj Skupštini (uz poziv na e-mailu);

2. Izvješće voditelja projekta o stanju projekta;

3. Financijska izvješća Društva za 2024. godinu (Bilanca i Račun dobiti i gubitka);

4. Izvješće Nadzornog Odbora o obavljenom nadzoru poslovanja Društva za 2024. godinu;